Αλουσιάνος

Ο Αλουσιάνος (βουλγαρικά : Алусиан, Αλούσιαν) ήταν Βούλγαρος αλλά και βυζαντινός ευγενής που αυτοανακυρύχθηκε αυτοκράτορας (τσάρος) της Βουλγαρίας για ένα μικρό χρονικό διάστημα το 1041.

 Βιογραφία 
Ο Αλουσιανός ήταν ο δεύτερος γιος του αυτοκράτορα Ιβάν Βλάντισλαβ και της Μαρίας. Με τον θάνατο του πατέρα του και την πτώση του πρώτου βουλγαρικού Βασιλείου, μαζί με τους αδερφούς του Πρεσιανό, Τρόιαν και ο Ααρών και τη μητέρα του παραδόθηκαν στον βυζαντινό αυτοκράτορα Βασίλειο Β΄ το 1018.

Επί Μιχαήλ Δ΄ ο Αλουσιανός διορίσθηκε πατρίκιος, στρατηγός και διοικητής της ΘεοδοσιούποληςJoannes Scylitzes, σελ 413. Παντρεύτηκε πλούσια Αρμένισα ευγενή και απέκτησε πολλά κτήματα, αλλά έπεσε σε δυσμένεια κι έχασε αρκετά κτήματα και πλήρωσε κι ένα μεγάλο ποσό.

Αργότερα το 1040 συμμετείχε στην Εξέγερση του Πέτρου Δελεάνου, ξαδέλφου του,  εγκαταλείποντας την βυζαντινή αυλήKazhdan (1991), p. 70. Ο Αλουσιανός έγινε δεκτός από τον Πέτρο, ο οποίος του έδωσε ένα σώμα στρατού με την οποίο επιτέθηκε στην Θεσσαλονίκη. Η πολιορκία όμως απέτυχε, και ο βουλγαρικός στρατός ηττήθηκε από τους Βυζαντινούς. Ο Αλουσιανός μόλις που δραπέτευσε και επέστρεψε στην όστροβοKazhdan (1991), p. 70.

Μια νύχτα το 1041, κατά τη διάρκεια του δείπνου, ο Αλουσιανός εκμεταλλεύτηκε τη μέθη του Πέτρου, έκοψε τη μύτη του και τον τύφλωσε με ένα μαχαίρι κουζίναςJoannes Scylitzes, σελ 414. Γρήγορα ο Αλουσιανός ανακηρύχθηκε αυτοκράτορας στη θέση του Πέτρου από τα στρατεύματά του, αλλά τα στρατεύματα του συνωμότησαν και λιποτάκτησαν στους Βυζαντινούς. Δεδομένου ότι τα βουλγαρικά και βυζαντινά στρατεύματα προετοιμάζονταν για τη μάχη, Ο Αλουσιανός μόνος χωρίς επαρκή στρατό, έρημος στον εχθρό, παρέδωσε τον Πέτρο στον αυτοκράτοραKazhdan (1991), p. 70. Ως ανταμοιβή, αποκαταστάθηκαν τα κτήματα του και του δόθηκε ο υψηλός τίτλος του μάγιστρουKazhdan (1991), p. 70.

Μετέπειτα τύχη του Αλουσιανού είναι άγνωστη, αλλά οι απόγονοί του, ο Αλουσιανοί, συνέχισαν να ευημερούν στις τάξεις της βυζαντινής αριστοκρατίας, μέχρι τον 14ο αιώναKazhdan (1991), p. 70.

 Οικογένεια 
Με το γάμο του με την αρμενική αρχόντισσα από το Θέμα Χαρσιανού ονομαζόμενη Δαλασσηνή, είχε πολλά παιδιά, μεταξύ των οποίων:Kazhdan (1991), p. 70
 Βασίλειος, βυζαντινός στρατηγός, κυβερνήτης της Έδεσσας
 Σαμουήλ, βυζαντινός αξιωματούχος στο θέμα Αρμενιακών
 Άννα, που παντρεύτηκε τον μέλλοντα Βυζαντινό Αυτοκράτορα Ρωμανό Δ΄ Διογένη

 Παραπομπές 

 Πηγές 


  Joannes Scylitzes, Historiarum compendium

Κατηγορία:Βυζαντινοί κυβερνήτες
Κατηγορία:Βυζαντινοί στρατηγοί
Κατηγορία:Βυζαντινοί σφετεριστές
Κατηγορία:Βυζαντινοί Πατρίκιοι
Κατηγορία:Οικογένεια Αλουσιανού
Κατηγορία:Τσάροι της Βουλγαρίας
Κατηγορία:Βυζαντινοί του 11ου αιώνα